**„LAPIUKŲ“ IR TĖVELIŲ SUSITIKIMAS SU PAUKŠČIAIS „ČIULBA ULBA, ULBAUJA“**

 Gražų kovo pabaigos vakarą „Lapiukų“ grupės vaikai ir auklėtojos pakvietė visus į susitikimą su paukščiais. Bundanti gamta, pasaulį puošiantis pavasaris, besikalanti žolė – visa tai vaikams leido pajusti ir suprasti pempių, gandrų, genių, kėkštų, varnų ir kitų paukštelių džiaugsmą. Istorijos, kurių klausė tėveliai, buvo nuostabios – apie paukščių vaikelius, pramogas, žaidimus. Įsijautę į savo vaidmenis, persirengę paukšteliais, vaikai iš visos širdies traukė daineles, šoko ir kartais atrodė, kad tuoj tuoj iš salės kampo pasigirs tylus „kvy kvy...“

 Po šventės tėveliai dėkojo grupės auklėtojoms ir sakė:

„Šaunuolės auklėtojos, muzikė ir vaikučiai. Ačiū už puikius koncertus ir renginukus. Visada smagu dalyvauti. Įdėtas didelis vaikučių ir auklėtojų darbas“, – sakė mama Vilma.

„Esame labai patenkinti surengta švente. Puiki šventė, visi vaikučiai pasirengę ir pasipuošę. Nuoširdžiai dėkojam visam darbo su vaikučiais kolektyvui“, – džiaugėsi kita mama Vilma.

*Informacija Miglės mamos*

*Nuotraukos*